తారక్ పొన్నప్ప

తారక్ పొన్నప్ప కన్నడ సినిమాకు చెందిన భారతీయ నటుడు. అయితే, ప్ర‌శాంత్ నీల్‌ కేజీఎఫ్ చిత్రాలతో ఆయన మంచి గుర్తింపు తెచ్చుకున్నాడు. ఇక తెలుగులో దేవర (2024), పుష్ప 2 (2024)లలో కీలక పాత్రలు పోషించాడు.

 కెరీర్ 
ఇంజనీరింగ్ డిగ్రీ పూర్తిచేసిన తారక్ పొన్నప్ప మోడల్ గా కెరీర్ ప్రారంబించి కన్నడ చిత్ర పరిశ్రమలో అజరామర (2017)తో అడుగుపెట్టాడు. 2018లో బృహస్పతి చిత్రంలో నటించాడు. ఆయన విజయవంతమైన పాన్ ఇండియా ఫిల్మ్ సీక్వెల్స్ కె.జి.ఎఫ్: చాప్టర్ 1 (2018), కె.జి.యఫ్ చాప్టర్ 2 (2022)లలో దయా పాత్రను పోషించినందుకు ప్రసిద్ధి చెందాడు.

ఓరియన్ ఫెస్టివల్ ఆఫ్ గివింగ్, కర్ణాటక ఫ్యాషన్ వీక్ (2013), ఫెమినా వెడ్డింగ్ షో (2015) వంటి అనేక ఫ్యాషన్ షోలలో ఆయన మోడలింగ్ చేశాడు. ఆయన జాన్ ప్లేయర్స్, నాకౌట్ సోడా, శశి వంగపల్లి కోచర్ వంటి వివిధ బ్రాండ్‌ల వాణిజ్య ప్రకటటనలోనూ కనిపించాడు. అలాగే, ఆయన కన్నడ టెలివిజన్ ఛానల్ కలర్స్ సూపర్‌లో ప్రసారం అయిన షో రాజా రాణి (2018)లోనూ చేసాడు. విమర్శకుల ప్రశంసలు పొందిన కన్నడ షార్ట్ ఫిల్మ్ ఆవర్త (2019)లో అతను ఆంథోనీ అనే యువ గ్యాంగ్‌స్టర్‌గా ప్రధాన పాత్ర పోషించాడు. ఇది ఆయనకు సైమా(SIIMA) అవార్డ్స్ లో ఉత్తమ నటుడి విభాగంలో అవార్డును తెచ్చిపెట్టింది.

 మూలాలు 
వర్గం:కన్నడ సినిమా నటులు
వర్గం:తెలుగు సినిమా నటులు
వర్గం:హిందీ సినిమా నటులు
వర్గం:భారతీయ సినిమా నటులు